Hamerykōny1 wymyślōły kola (cola), to i potyn prziszli do wymyślynia taki szinki. We Europie zrobiōła sie popularnoł, bo jōm narychtowała2 takoł angelskoł kuchara, a to, co sam3 znojdziecie4, to je chopskoł wariacja na tymat tego wciepowania5 świni do koli. Niy trza sie przi tym natrołpić6, a to, co potyn wjedzie na stōł, to fajne, arōmatyczne, rōżowe miyso z takim lekim słodkim posmakym.
Co potrza?
Szinka- jedna kula miysa
sōl do pyjklowania7 (jak niy chcecie pyjklować, to mogecie jōm zamoczyć we normalnyj soli, yno, że te miyso niy bydzie miało taki fajnyj farby8)
2 litry koli (joł tam biera normalno coca-cola, ale mogecie wziōńć i jakoł inkszoł, byle niy takoł bez cukru- z takōm to sie lepi dać pokōj9)
cebula
połra gojździkōw10
3 liście bobkowe11
połra ziorek ziela angelskego
1-2 łeżki mostrichu12
1-2 łeżki miodu
Sōl do pyjklowania ôzpuśćcie13 sie we wodzie, wciepcie tam szinka, a nojlepi wejście sie jeszcze szprica14 (takoł wiynkszoł kupicie za połra złoty we aptyce) i powciskejcie ta zalywa tyż rajn15. Styknie,16 jak sie to baje17 pyjklowało bez noc. Na drugi dziyń wyciōngcie18 ta szinka ze pyjklowania, opōkejcie19, wciepcie20 do gorka i zalyjcie kolōm. Dociepcie tam jeszcze gojździki, ziele angelske i liście bobkowe. Cebula przekrejcie21 na pó i przipołlcie22 jōm leko na piecu- jak do nudelzupy.
Tera niech sie ta nasza świnia trocha powarzi- aby godzina na 1 kg szinki.
Jak już bydzie fertich,23 to jōm wyciōngcie, posmarujcie po wiyrchu mostrichym zmiyszanym ze miodym i wrojście24 na 20 minut do bratruły25 ôzgrzōnyj na 200 stopni. Bez tyn czas mogecie sie ôdlołć26 trocha tyj koli, we ftoryj sie warzōła szinka i jōm ôdparować (zredukować). Jak sie zrobi fajnie gynstoł zōłza, to mogecie sie niōm27 potyn polołć miyso.
Jak sie nasza szinka trocha przibrōnołci28, to jōm wyciōngejcie i biercie sie za jedzynie. A co Wōm ôstanie29, to idzie zjejś na drugi dziyń na zimno na sznicie30 abo jaki bōłce31. Smacznego 🙂
1Amerykanie; ō- samogłoska w wymowie między o i u
2przygotowała
3tutaj
4znajdziecie
5wrzucania
6napracować
7peklowania
8koloru
9dać spokój
10goździków
11laurowe
12musztarda
13rozpuśćcie; ô=ło
14strzykawka
15do środka
16wystarczy
17będzie
18wyjmijcie
19opłuczcie
20wrzućcie
21przekrójcie
22przypalcie
23gotowe
24włożcie
25piekarnika
26odlać
27ją
28przypiecze
29zostanie
30kromce
31bułce
szl_Latn szl_Latn szl_Latn szl_Latn szl_Latn kon_Latn szl_Latn pol_Latn szl_Latn pol_Latn pol_Latn szl_Latn szl_Latn szl_Latn szl_Latn pol_Latn pol_Latn pol_Latn pol_Latn kik_Latn pol_Latn pol_Latn eus_Latn szl_Latn pol_Latn szl_Latn pap_Latn scn_Latn szl_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn bos_Latn lit_Latn pol_Latn pol_Latn epo_Latn pol_Latn